|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyiút 13. |  |
| Telefon: +36 87 471 506 |  |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2017. november 22-i *soron következő nyílt* ülésére**

|  |  |
| --- | --- |
| **Tárgy:** | **Falugondnok beszámolója 2016. évi tevékenységéről** |
| **Előterjesztő:** | Vella Ferenc Zsolt polgármester |
| **Előkészítő:** | Kovácsné Auer Katalin ügyintéző |
| **Melléklet:** | Beszámoló |
| **Meghívott:** | --- |
| A döntés meghozatala **egyszerű többséget** igényel. | |
| *A határozati javaslatot törvényességi szempontból megvizsgáltam: Wolf Viktória jegyző* | |

**Tisztelt Képviselő Testület!**

Pacsi József falugondnok elkészítette beszámolóját a 2016. évben végzett falugondnoki tevékenységéről.

A beszámolót jelen előterjesztéshez mellékelten csatolom.

A szociális igazgatásról és a szociális ellátásokról szóló 1993. évi III. törvény 60. §-a alapján:

*“60. § (1) A falugondnoki, illetve tanyagondnoki szolgáltatás célja az aprófalvak és a külterületi vagy egyéb belterületi, valamint a tanyasi lakott helyek intézményhiányából eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.*

*(2) A falugondnoki szolgáltatás hatszáz lakosnál kisebb településen működtethető. Amennyiben a falugondnoki szolgáltatás létesítését követően a település lakosságszáma tíz százalékot meg nem haladó mértékben emelkedik hatszáz lakos fölé, a szolgáltatás tovább működtethető.*

*…*

*(4) A falugondnoki, illetve tanyagondnoki szolgáltatás a fenntartó önkormányzat rendeletében részletesen meghatározott, (1) bekezdés szerinti feladatokat látja el, valamint - az önkormányzat rendeletében meghatározott módon - közreműködhet az étkeztetés biztosításában.”*

Ábrahámhegy Község Önkormányzata Képviselő-testületének a falugondnoki szolgálatról szóló 2/2011. (II. 1.) önkormányzati rendelete szabályozza a falugondnoki szolgálat működését.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjenek.

Ábrahámhegy, 2017. november 14. Tisztelettel:

**Vella Ferenc Zsolt**

polgármester

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2017. (XI.22.) HATÁROZATA**

***Falugondnok beszámolójáról***

**Ábrahámhegy Község Önkormányzatának Képviselő-testülete**

1. **Pacsi József falugondnoknak a Falugondnoki Szolgálat 2016. évben végzett tevékenységéről szóló beszámolóját elfogadja.**
2. **felkéri Vella Ferenc Zsolt polgármestert, hogy a Falugondnokot a döntésről értesítse.**

**Felelős: Vella Ferenc Zsolt polgármester**

**Határidő: elfogadásra azonnal**

**értesítésre 15 nap**